14.3.2022 г.
BG
Официален вестник на Европейския съюз
L 85/43
(5)
Приложението към Решение за изпълнение (ЕС) 2021/641 наскоро беше изменено с Решение за изпълнение (ЕС) 2022/349 на Комисията (4) след появата на огнища на HPAI при домашни птици или птици, отглеждани в плен, в Чехия, Германия, Испания, Франция, Италия, Нидерландия, Полша и Португалия, които огнища трябваше да бъдат отразени в посоченото приложение.
(6)
След датата на приемане на Решение за изпълнение (ЕС) 2022/349 Германия, Испания, Франция, Италия, Нидерландия, Полша и Португалия уведомиха Комисията за поява на нови огнища на HPAI в животновъдни обекти, в които се отглеждат домашни птици или птици, отглеждани в плен, и които са разположени във или извън областите, изброени в приложението към посоченото решение за изпълнение.
(7)
Компетентните органи на Германия, Испания, Франция, Италия, Нидерландия, Полша и Португалия предприеха необходимите мерки за контрол на болестта, изисквани съгласно Делегиран регламент (ЕС) 2020/687, включително определянето на защитни и надзорни зони около посочените огнища.
(8)
Освен това компетентният орган на Франция взе решение за установяване на допълнителна ограничителна зона около или в непосредствена близост до защитните и надзорните зони в някои области с повишен риск от разпространение на HPAI в департамент Gers в посочената държава членка.
(9)
Комисията разгледа мерките за контрол на болестта, предприети от Германия, Испания, Франция, Италия, Нидерландия, Полша и Португалия, в сътрудничество с тези държави членки и се увери, че границите на защитните и надзорните зони в Германия, Испания, Франция, Италия, Нидерландия, Полша и Португалия, както и на допълнителната ограничителна зона във Франция, определени от компетентните органи на посочените държави членки, са на достатъчно разстояние от животновъдните обекти, в които са потвърдени скорошните огнища на HPAI.
(10)
С цел да се предотвратят излишни затруднения за търговията в рамките на Съюза и да се избегне налагането на необосновани пречки пред търговията от страна на трети държави, е необходимо на равнището на Съюза и в сътрудничество с Германия, Испания, Франция, Италия, Нидерландия, Полша и Португалия спешно да бъдат описани новите защитни и надзорни зони, определени от посочените държави членки, както и допълнителната ограничителна зона, определена от Франция, в съответствие с Делегиран регламент (ЕС) 2020/687.
(11)
Поради това областите за Германия, Испания, Франция, Италия, Нидерландия, Полша и Португалия, включени в приложението към Решение за изпълнение (ЕС) 2021/641, следва да бъдат изменени.
(12)
Също така в приложението към Решение за изпълнение (ЕС) 2021/641 следва да бъде включена допълнителна ограничителна зона за Франция.
(13)
Съответно приложението към Решение за изпълнение (ЕС) 2021/641 следва да бъде изменено с цел да се актуализира въведената регионализация на равнището на Съюза, като се вземат предвид новите защитни и надзорни зони, надлежно определени от Германия, Испания, Франция, Италия, Нидерландия, Полша и Португалия, както и допълнителната ограничителна зона, надлежно определена от Франция, в съответствие с Делегиран регламент (ЕС) 2020/687, и бъде посочен срокът на приложимите в тях мерки.
(14)
Поради това Решение за изпълнение (ЕС) 2021/641 следва да бъде съответно изменено.
(15)
Предвид неотложността на епизоотичната обстановка в Съюза по отношение на разпространението на HPAI е важно измененията, които е необходимо да бъдат направени с настоящото решение в Решение за изпълнение (ЕС) 2021/641, да породят действие възможно най-скоро.
(16)
Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
(4) Решение за изпълнение (ЕС) 2022/349 на Комисията от 28 февруари 2022 г. за изменение на приложението към Решение за изпълнение (ЕС) 2021/641 относно спешни мерки във връзка с огнищата на високопатогенна инфлуенца по птиците в някои държави членки (ОВ L 64, 2.3.2022 г., стр. 60).